Assi Ċentrali ta' Beijing

L-**Assi Ċentrali ta' Beijing** (biċ-Ċiniż issimplifikat: 北京中轴线; biċ-Ċiniż tradizzjonali: 北京中軸綫; bil-Pinjin: *Běijīng Zhōngzhóuxiàn*) jew l-**Assi Ċentrali** (biċ-Ċiniż issimplifikat: 中轴线; biċ-Ċiniż tradizzjonali: 中軸綫; bil-Pinjin: *Zhōngzhóuxiàn*) huwa titlu li jirreferi għal għadd ta' toroq f'Beijing, il-belt kapitali taċ-Ċina. L-Assi Ċentrali ta' Beijing huma estiżi fuq 7.8 kilometri mit-Torrijiet tat-Tnabar u tal-Qniepen fit-Tramuntana sad-Daħla ta' Yongdingmen fin-Nofsinhar.

L-Assi Ċentrali ta' Beijing jinkludu binjiet ċerimonjali u ikoniċi li jmorru lura għas-seklu 13 (id-dinastija Yuan). Dawn l-istrutturi, b'karatteristiċi distintivi, huma eżemplari mill-aqwa tal-arkitettura Ċiniża tal-qedem. Meta wieħed iqis flimkien daqstant binjiet ta' wirt kulturali, il-kumpless isir qisu ġrajja taċ-ċivilizzazzjoni Ċiniża u tal-proċess ta' unità fl-istorja Ċiniża, kif ukoll ħarsa ġenerali konċiża tal-estetika Ċiniża.

## Attrazzjonijiet ewlenin
L-Assi Ċentrali ta' Beijing jinkludu mit-Tramuntana għan-Nofsinhar, it-Torrijiet tat-Tnabar u tal-Qniepen, il-Pont ta' Wanning, l-Għolja ta' Jingshan, il-Belt Projbita, l-Artal tal-Art u tal-Qmuħ, it-Tempju Anċestrali Imperjali, id-Daħla Wieqfa, id-Daħla ta' Tian'anmen, il-Pontijiet ta' Barra ta' Jinshui, il-Kumpless tal-Pjazza ta' Tian'anmen, Zhengyangmen, it-Tempju tal-Ġenna, l-Artal tal-Alla tal-Agrikoltura, is-Siti Arkeoloġiċi tas-Sezzjoni tan-Nofsinhar tat-Toroq tal-Ħarir u d-Daħla ta' Yongdingmen.

## Sit ta' Wirt Dinji
L-Assi Ċentrali ta' Beijing: Kumpless ta' Bini li Juri l-Ordni Ideali tal-Belt Kapitali Ċiniża ġew iddeżinjati bħala Sit ta' Wirt Dinji tal-UNESCO fl-2024.

Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-**kriterju (iii)** "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-**kriterju (iv)** "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".

## Gallerija

File:Beijing_Bell_Tower_2.jpg|ħolqa=https://en.wikipedia.org/wiki/File:Beijing_Bell_Tower_2.jpg|Bell tower (钟楼)
File:The_Drum_Tower_in_Beijing.jpg|ħolqa=https://en.wikipedia.org/wiki/File:The_Drum_Tower_in_Beijing.jpg|Drum tower (鼓楼)
File:Forbidden_city_01.jpg|ħolqa=https://en.wikipedia.org/wiki/File:Forbidden_city_01.jpg|Jingshan (景山)
File:The_Forbidden_City_(May_2017).jpg|ħolqa=https://en.wikipedia.org/wiki/File:The_Forbidden_City_(May_2017).jpg|Forbidden City (故宫) overview
File:Gate_of_Supreme_Harmony.JPG|ħolqa=https://en.wikipedia.org/wiki/File:Gate_of_Supreme_Harmony.JPG|Gate of Supreme Harmony (太和门)
File:Meridan_Gate.jpg|ħolqa=https://en.wikipedia.org/wiki/File:Meridan_Gate.jpg|Meridian Gate (午门)
File:Tiananmen.JPG|ħolqa=https://en.wikipedia.org/wiki/File:Tiananmen.JPG|Tiananmen (天安门)
File:北京市正阳门.jpg|ħolqa=https://en.wikipedia.org/wiki/File:%E5%8C%97%E4%BA%AC%E5%B8%82%E6%AD%A3%E9%98%B3%E9%97%A8.jpg|Zhengyangmen Gate tower (正阳门门楼)
File:Zhengyangmen_jianlou.JPG|ħolqa=https://en.wikipedia.org/wiki/File:Zhengyangmen_jianlou.JPG|Zhengyangmen archery tower (正阳门箭楼)
File:CR400BF-5108_at_Yongdingmen_(20190829141909).jpg|ħolqa=https://en.wikipedia.org/wiki/File:CR400BF-5108_at_Yongdingmen_(20190829141909).jpg|Yongdingmen (永定门)


## Referenzi